Սոկչո

Սոկչո (կոր. 속초시, 束草市, Sokcho-si), քաղաք հարավային Կորեայի Գանգվոն նահանգում։ Գտնվում է երկրի հյուսիս-արևելյան մասում` Արևելյան ծովի ափին։


== Պատմություն ==
Քաղաքի ներսում մարդկանց ամենավաղ բնակավայրերը թվագրվում են բրոնզի դարից։ Հնում ժամանակակից Սոկչոյի տարածքը պատկանել է վաղ կորեական Գոգուրեո նահանգին, իսկ VI դարում անցել է Սիլլա նահանգի վերահսկողության տակ։ 757 թվականի վարչական բարեփոխումից հետո այստեղ ձևավորվել է Իննյոնգյուն (Ինյոնգ շրջան) վարչական միավորը։ 1221 թվականին (Գորյոյի դինաստիա) տարածքը մտավ Յանջուի կազմի մեջ։
Սոկչոյի ամենահին հիշատակումը թվագրվում է 1760 թվականին. քաղաքը քարտեզագրվել է Չոսոն նահանգին։
1945 թվականի օգոստոսի 24-ից մինչև 1951 թվականի հունվարի 8-ը Սոկչոն ղեկավարվում էր հյուսիսային կոմունիստական ​​կառավարության կողմից, որից հետո այն վերագրավվեց հարավկորեական զորքերի կողմից։
1963 թվականին Սոկչոյին տրվել է քաղաքի կարգավիճակ։


== Աշխարհագրություն ==
Սոկչոն տեղակայված է Ճապոնական ծովի ափին` Ապառազմականացված գոտուց 62 կմ դեպի հարավ և համարվում է Սորաքսան ազգային պարկի դարպասը։ Սոկչոն Պրիմորիեի երկրամասի հետ կապող լաստանավային անցում կա։ 
Սոկչոյի կլիման փոքր-ինչ տարբերվում է Կորեայի մայրցամաքային մասի կլիմայից։ Քաղաքը արևմուտքից շրջապատված է լեռներով և գտնվում է ծովի ափին, այդ իսկ պատճառով դրա կլիման գտնվում է օվկիանոսի ազդեցության տակ։ Տարվա միջին ջերմաստիճանը 11.8°C է, տարվա միջին տեղումների քանակը` 1300 մմ, քամու միջին արագությունը 3.1 մ/վ։


== Բնակչություն ==
Բնակչության դինամիկան ըստ տարիների.


== Վարչական բաժանում ==
Սոկչոն վարչականորեն բաժանվում է 8 տոնի (դոնի)։


== Տնտեսություն ==
Տնտեսության բյուջետային ոլորտը զբոսաշրջությունն է։ Լողափերի շերտը և հայտնի Սորաքսան լեռների շրջակայքը քաղաք են կանչում բազմաթիվ այցելուների ինչպես Հարավային Կորեայից, այնպես էլ արտերկրից։
Քաղաքի բյուջեն 2003 թվականին կազմում էր 160.700 մլրդ վոն (մոտավորապես 150 մլն դոլար)։


== Զբոսաշրջություն և տեսարժան վայրեր ==
Պատմական.

Սինհինսա բուդդայական վանքը` կառուցված 1750 թվականին։ Համարվում է երկրի ամենամեծ բուդդայական տաճարներից մեկը։
Հյանսոնսաջիի եռահարկ նստավայրը (VIII դար)` Սիլլայի թագավորության օրոքԲնական.

Սորաքսան ազգային պարկը։ Ազգային պարկի մոտակայքում, Սորաքսան լեռան վրա կան բազմաթիվ տուրիստական ուղիներ և հնագույն հուշարձաններ։
Բիրյոն և Տովանսոն ջրվեժներ։
Չոկսան տաք ջրեր։ Հիմա այդ տաք ջրերի տեղում տեղակայված է մեծ բուժիչ հանգստավայր։Յոնգարանհո լիճ, որի մակերեսը կազմում է 1140 կմ²։ Ափամերձ մասում կան բազմաթիվ հյուրանոցներ ու ռեստորաններ։Փառատոններ.

Կորեական ազգային մշակույթի փառատոն։ Անցկացվում է ամեն տարի 3 օրվա ընթացքում` սեպտեմբերի վերջին կամ նոյեմբերի սկզբին։
Ձյան փաթիլների փառատոն Սորաքսան լեռան վրա.
Արևածագը դիմավորելու ամանորյա փառատոն (Սոկչոյում ածխարհագրական դիրքի պատճառով արևը ավելի շուտ է դուրս գալիս, քան Կորեայի այլ շրջաններում)։


== Խորհրդանիշներ ==
Ինչպես երկրի մյուս քաղաքներն ու շրջանները, Սոկչոն ևս ունի մի շարք խորհրդանիշներ.

Ծաղիկ. քրիզանթեմ` խորհրդանշում է քաղաքաբնակների հարստությունն ու բարեկեցությունը։
Ծառ. գինկգո` խորհրդանշում է շարունակական առաջընթացը։
Թռչուն. աղավնի`խորհրդանշում է քաղաքի բնակիչների բարեկամությունը և նրանց խաղաղ տրամադրվածությունը։


== Քույր քաղաքներ ==
Սոկչոն ունի մի քանի քույր քաղաքներ.

 Գրեշամ (Օրեգոն նահանգ), ԱՄՆ ` 1985 թվականից
 Տայդուն գավառ (Թայվան նահանգ), Թայվան` 1992 թվականից
 Յոնագո (Տոթթորի նահանգ), Ճապոնիա` 1995 թվականից
 Նյուդզեն (Տոյամա նահանգ), Ճապոնիա` 1996 թվականից
 Սակաիմինատո (Տոթթորի նահանգ), Ճապոնիա` 2000 թվականից


== Պատկերասրահ ==

		
		


== Տես նաև ==
Հարավային Կորեայի քաղաքների ցանկ


== Ծանոթագրություններ ==


== Արտաքին հղումներ ==
Քաղաքի պաշտոնական կայք(ռուս.)
Քաղաքի էջը վիքի հանրագիտարանում Galbijim(անգլ.)
Քաղաքի տեսարժան վայրերը